فاطمة زهرا أبو فارس، تولدات فـ28 فبراير 2002 ف لفقي بنصالح، هي لعابة د تيكواندو مغريبية. ف 2018، ف لعاب لؤلامپية د شباب لي تنضمات ف بوينس أيرس، لارجونتين، ربحات لميدالية دهبية ف لمسابقة د كتر من 63 كيلو، مورما ربحات ف لفينال لعابة لإرانية كيميا حماتي. ف 2019، متلات لمغريب ف لعاب لإفريقية لي تلعبات ف رباط ؤ ربحات لميدالية دهبية ف لمسابقة د كتر من 73 كيلو. ف 2020، قبل من تصفيات د إفريقيا ل لعاب لؤلامپية د طوكيو، لمدير تيقني د لجاميعة حيد فاطمة زهرا من ليسطا د لعابة لي غادي يشاركو ف تصفيات بسباب "لإصابة". موراها طالبات باش تدار تحليلة مضادة والاكين لجامعية بقات قابطة ف لقرار ديالها. ف لخر، دارت فاطمة زهرا هي ؤ لمدريب ديالها ندوة صحافية بينات فيها بلي ماعندها حتا إصابة ؤ طالبات باش يتدخل لماليك ف هاد لقضية. 2018 : جايزة محمد بن راشد د لإبداع رياضي 2018 : رياضية لمغريبية د لعام — لإداعة لوطنية 2019 : تكريم من لجمعية المغريبية د صحافة رياضية 2020 : تكريم من لمعهد لعالي د صحافة ؤ تيصال Palmer, Dan (5 March 2019).